Projektas

**ROKIŠKIO RAJONO SAVIVALDYBĖS TARYBA**

**S P R E N D I M A S**

**DĖL STATYBOS IR INFRASTRUKTŪROS PLĖTROS SKYRIAUS STATYBOS OBJEKTŲ 2017 METAMS SĄRAŠO PATVIRTINIMO**

2017 m. kovo 31 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 30 punktu, Rokiškio rajono savivaldybės taryba n u s p r e n d ž i a:

Patvirtinti Statybos ir infrastruktūros plėtros skyriaus 2017 metų savivaldybės kapitalo investicijų ir ilgalaikio turto remonto objektų sąrašą (pridedama).

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagonis

Vida Paukštienė

PATVIRTINTA

Rokiškio rajono savivaldybės tarybos

2017 m. kovo 31 d. sprendimu Nr. TS-

**2017 METŲ SAVIVALDYBĖS KAPITALO INVESTICIJŲ IR ILGALAIKIO TURTO REMONTO OBJEKTŲ SĄRAŠAS**

1. Rokiškio Juozo-Tumo Vaižganto gimnazija.
2. Rokiškio lopšelis-darželis „Nykštukas“.
3. Rokiškio lopšelis-darželis „Pumpurėlis“.
4. Rokiškio r. Kamajų Antano Strazdo gimnazija.
5. Rokiškio r. Pandėlio gimnazija.
6. Rokiškio r. Juodupės gimnazija.
7. Rokiškio lopšelis-darželis ,,Varpelis“.
8. Rokiškio Senamiesčio progimnazija.
9. Rokiškio mokykla-darželis „Ąžuoliukas“.
10. Rokiškio r. Panemunėlio pagrindinė mokykla.
11. Rokiškio r. Jūžintų Juozo Otto Širvydo pagrindinė mokykla.
12. Rokiškio pagrindinė mokykla.
13. Rokiškio r. Panemunėlio universalus daugiafunkcis centras.
14. ES lėšomis įvykdytų darbų draudimo paslaugų ir rinkliavų už statybos leidimus apmokėjimas.
15. Projektų techninės dokumentacijos rengimas objektams, kuriuose bus atliekamas paprastasis remontas, kapitalinis remontas, rekonstrukcija ar nauja statyba.
16. Užbaigtų objektų inventorizavimas.
17. Techninė priežiūra ir netinkamos išlaidos KPPP lėšomis finansuojamų objektų.
18. Prisidėjimas prie Kultūros paveldo departamento prie Kultūros ministerijos finansuojamų objektų.
19. Rangos darbų techninė priežiūra VIP lėšomis finansuojamuose objektuose.
20. Rokiškio rajono kūno kultūros ir sporto centras.
21. Rokiškio Rudolfo Lymano muzikos mokykla.
22. Katilo įrengimas Savarankiško gyvenimo namų pastatui šildyti.
23. Rokiškio rajono savivaldybės administracijos Kamajų seniūnija.
24. Rokiškio rajono savivaldybės administracijos Pandėlio seniūnija
25. Rokiškio rajono savivaldybės administracijos Kriaunų seniūnija
26. Rokiškio rajono savivaldybės administracijos Jūžintų seniūnija
27. Rokiškio rajono savivaldybės administracijos Panemunėlio seniūnija
28. Rokiškio rajono savivaldybės administracijos Rokiškio kaimiškoji seniūnija
29. Rokiškio rajono savivaldybės administracijos Obelių seniūnija
30. Rokiškio rajono savivaldybės administracijos Juodupės seniūnija
31. Rokiškio rajono savivaldybės administracijos Kazliškio seniūnija

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**SPRENDIMO PROJEKTO „DĖL STATYBOS IR INFRASTRUKTŪROS PLĖTROS SKYRIAUS STATYBOS OBJEKTŲ 2017 METAMS SĄRAŠO PATVIRTINIMO“**

**AIŠKINAMASIS RAŠTAS**

**Parengto sprendimo projekto tikslai ir uždaviniai.** Šiuo sprendimo projektupateikiamas Statybos ir infrastruktūros plėtros skyriaus 2017 metų savivaldybės kapitalo investicijų ir ilgalaikio turto remonto objektų sąrašas ir prašoma tarybos sprendimu jam pritarti.

**Šiuo metu esantis teisinis reglamentavimas.** Lietuvos Respublikos vietos savivaldos įstatymas, Lietuvos Respublikos valstybės ir savivaldybių turto valdymo, naudojimo ir disponavimo juo įstatymas. Rokiškio rajono savivaldybės tarybos 2017 m. vasario 24 d. sprendimas Nr. TS-17 „Dėl Rokiškio rajono savivaldybės biudžeto 2017 metams patvirtinimo“.

**Sprendimo projekto esmė.** Objektų sąrašo 1–13 punktai. Panevėžio visuomenės sveikatos centras 2014 m. rugsėjo 3–8 dienomis, 2015 m. rugsėjo 24 d. ir 2016 m. rugsėjo–spalio mėnesiais atliko patikrinimus dalyje Rokiškio miesto ir rajono švietimo įstaigų. Šių patikrinimų metu buvo nustatyti neatitikimai Lietuvos higienos normoms HN 21:2011, kurie buvo išdėstyti 2014 m. rugsėjo 23 d. rašte Nr. S-(1.23.R) 3156, Nr. S-(1.23.R)-3148 ir 2016 m. spalio 21 d. rašte Nr. 2.5.24-279 (20.25.3.3.5.24). Trūksta kriauklių, nelygi patalpų grindų danga, atsilaupiusios sienos, nepastoviai tiekiamas karštas vanduo į prausyklas, prie sporto salių esantys persirengimo kambariai neatitinka higienos reikalavimų, aptrupėjusios laiptų pakopos, neatitinka reikalavimų teritorijų aptvėrimas tvora. Apie priimtus sprendimus trūkumams ištaisyti prašo informuoti Panevėžio visuomenės sveikatos centrą. Norint, kad įstaigos, vykdančios ikimokyklinio ir priešmokyklinio ir mokyklinio ugdymo programas, atitiktų higienos normas bei Bendrosios sveikatos saugos reikalavimus, reikia atlikti einamąjį vidaus patalpų remontą Rokiškio Juozo-Tumo Vaižganto gimnazijos pastate, esančiame adresu Taikos g. 17, Rokiškio r. Juodupės gimnazijoje, Rokiškio r. Panemunėlio pagrindinėje mokykloje, Rokiškio lopšelyje-darželyje „Nykštukas“, Rokiškio lopšelyje-darželyje „Pumpurėlis“, Rokiškio lopšelyje-darželyje „Varpelis“, Rokiškio mokykloje-darželyje „Ąžuoliukas“, Rokiškio r. Kavoliškio mokykloje-darželyje, Rokiškio r. Kamajų Antano Strazdo gimnazijos Kamajų ikimokyklinio ugdymo skyriuje, Rokiškio r. Pandėlio gimnazijoje, Rokiškio pagrindinėje mokykloje, Rokiškio r. Juozo Otto Širvydo pagrindinėje mokykloje, Rokiškio r. Panemunėlio universaliame daugiafunkciame centre.

14. Lėšos bus skiriamos ES lėšomis įvykdytų statybos darbų draudimo paslaugoms ir rinkliavoms už statybos leidimus apmokėti.

15. Lėšos bus skiriamos projektų techninės dokumentacijos rengimui objektams, kuriuose bus atliekamas paprastasis remontas, kapitalinis remontas, rekonstrukcija ar nauja statyba bei jau parengtų techninių projektų koregavimui pagal poreikį ir tiekėjų skoloms už 2014 m. atliktus projektavimo darbus apmokėti.

16. Lėšos yra reikalingos objektų, kuriuose buvo atlikti darbai, nekilnojamojo daikto kadastrinėms byloms atnaujinti.

17. Lėšos bus skiriamos techninei priežiūrai ir netinkamoms išlaidoms KPPP lėšomis finansuojamų objektų apmokėti.

18. Savivaldybės prisidėjimas prie Kultūros paveldo departamento prie Kultūros ministerijos finansuojamų objektų pagal sutartis.

19. Rangos darbų techninė priežiūra VIP lėšomis finansuojamuose objektuose (Rokiškio m. Juozo Tumo Vaižganto gimnazija, Rokiškio r. Pandėlio gimnazija).

20. Rokiškio rajono savivaldybės kūno kultūros ir sporto centro direktoriaus prašymu planuojama atlikti šaudyklos apsauginių įrenginių, kurių avarinė būklė, remontas .

21. Rokiškio Rudolfo Lymano muzikos mokyklos direktoriaus prašymu planuoja atlikti dalinį stogo remontą.

22. Reikia pastatyti naują katilą Savarankiško gyvenimo namuose, nes esamas katilas susidėvėjęs.

Objektų sąrašo 23–31 punktai. Atsižvelgiant į seniūnų prašymus lėšas numatoma skirti Rokiškio rajono savivaldybės administracijos Kamajų seniūnijai, Rokiškio rajono savivaldybės administracijos Pandėlio seniūnijai, Rokiškio rajono savivaldybės administracijos Kriaunų seniūnijai, Rokiškio rajono savivaldybės administracijos Jūžintų seniūnijai, Rokiškio rajono savivaldybės administracijos Panemunėlio seniūnijai, Rokiškio rajono savivaldybės administracijos Rokiškio kaimiškajai seniūnijai, Rokiškio rajono savivaldybės administracijos Obelių seniūnijai, Rokiškio rajono savivaldybės administracijos Juodupės seniūnijai, Rokiškio rajono savivaldybės administracijos Kazliškio seniūnijai priklausančių pastatų vidaus patalpų bei išorės einamajam remontui. Lėšos numatomos Kazliškio seniūnijos parke sutvarkyti dalį pėsčiųjų takų, Jūžintų seniūnijoje lėšos reikalingos Ragelių kapinėms praplėsti, numatoma apšiltinti dalį sienų darželio-bibliotekos Kavoliškyje, Pakriaunių bibliotekos patalpų daliniam remontui, Lašų bibliotekos sanitarinio mazgo remontui, Onuškio bibliotekos ir kultūros namų daliniam remontui.

Dalį kapitalo investicijoms ir ilgalaikio turto remontui skirtų asignavimų numatoma panaudoti prisidėti prie 2017 metais planuojamų vykdyti projektų, finansuojamų iš ES ir kitų fondų paramos. Planuojami vykdyti projektai pateikti 2017 m. vasario 24 d. sprendimo Nr. TS-17 8 priede.

**Galimos pasekmės, priėmus siūlomą tarybos sprendimo projektą:**

**teigiamos** –atlikus remonto darbus nurodytuose objektuose pagerės įstaigose, vykdančiose ikimokyklinio, priešmokyklinio ir mokyklinio ugdymo programas, higienos normos bei bendrieji sveikatos saugos reikalavimai, pagerės seniūnijoms priklausančių pastatų būklė, sumažės sąnaudos pastatams šildyti;

**neigiamos** –neigiamų pasekmių nebus.

**Kokia sprendimo nauda Rokiškio rajono gyventojams.** Rokiškio rajono suaugę gyventojai turės galimybę laisvalaikiu naudotis jaukesnėmis patalpomis bibliotekose ar kultūros įstaigose, vaikai ir jaunimas lankysis ugdymo įstaigose, kurios atitiks higienos normas bei bendruosius sveikatos saugos reikalavimus.

**Finansavimo šaltiniai ir lėšų poreikis:** Lėšos, reikalingos pateiktų objektų remontui,numatomos Rokiškio rajono savivaldybės 2017 metams patvirtinto biudžete (Statybos ir infrastruktūros plėtros skyriui skirti asignavimai kapitalo investicijoms ir ilgalaikio turto remontui).

Kapitalo investicijų ir ilgalaikio turto remontui 2017 metams skirta 350000 Eur.

Tikslus lėšų poreikis paaiškės, atlikus viešuosius pirkimus.

**Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

**Antikorupcinis vertinimas.** Teisės akte nenumatoma reguliuoti visuomeninių santykių, susijusių su LR Korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Statybos ir infrastruktūros plėtros skyriaus vedėja Vida Paukštienė